Kanska BF1 verður seinni. Grizlas: hey tit-sí nýtt forum topic koxls: Nå hví? hj 92: Um fólk eru áhugadi, so mangli eg/vit fólk í ARK at spæla á einum Center servara,. Náttúruvanlukkur komnar til Cities: Skylines Eitt nýtt DLC er komið til býar-byggingar spælið Cities Skylines. Tað eitur Natural Disasters, og kemur við einari rúgvu av náttúruvanlukkum sum kunnu totalt destruera tín bý. Uppdateringin varð avdúkað fyri trimum mánaðum síðani, og er nú komin út. Hon ger, at vanlukkur kunnu raka tín bý við tilvildarligum millumbilum, og so noyðist tú altso at planleggja hvussu tú og tínir borgarar hándtera hetta. Alternativt kanst tú sjálv/ur velja at blaka meteorar, tornadoar, tsunamiir og allan lort eftir tínum egna býi, um tú følir teg serliga sadistiskan onkran dagin. Launch trailer fyri Cities: Skylines Natural Disasters er niðanfyri, og hann minnir um ein góðan gamlan náttúruvanlukku film. Tað eru trý ár síðani, at The Last of US varð útgivið til PlayStation 3. Tað tók øll við storm, og søgan um Ellie og Joel fekk spælið til at vinna eina rúgvu av virðislønum. Undirritaði heldur sjálvur, at hetta er eitt av bestu spølunum eg havi spælt. Spælið hevði so kempustóra succes, at sjálvandi má mann vænta ein tveyara. Hann er nú avdúkaður, og tú sært avdúkingar trailer niðanfyri. So manglar bara at síggja, um spælið livið upp til tað fyrsta. So er tað endiliga komið út. Final Fantasy XV varð útgivið fyri nøkrum døgum síðani til consoles. Final Fantasy: Crazy Hair and Super Friendship Road Trip Simulator snýr seg um prinsin Noctis og hansara vinmenn sum eru á einum episkum ævintýri fyri at vinna trúnuna aftur til Noctis. Eitt stórt tema í spælinum er vinarbandið millum hendan kjarnu-bólkin av persónum sum spælarin stýrir í bardagum, og hesin live-action trailarin avspeglar eisini tað. Hann eitur Stand Together, og snýr seg um at standa saman sum vinir móti avbjóðingum. Passaliga cheesy. Stand Together trailarin sæst niðanfyri. Final Fantasy XV er komið út til PlayStation 4 og Xbox One. Men sjálvandi er multiplayer aftur ein stórur partur av Titanfall 2. Nú er komin ein uppdatering til hendan partin, nemliga við einum heilt nýggjum bana sum eitur Angel City. Og einki við at tú noyðist at keypa hann við einari micro-transaction. Tú sært ein trailer fyri Angel City uppdateringina niðanfyri. Nú er ein munandi uppdatering til No Man’ s Sky endiliga komin út. Hon eitur Foundation, og er eftir ætlan eitt grundarlag til at byggja víðari á hjá Hello Games, mennarin av No Man’ s Sky. Uppdateringin kemur sjálv við stórum broytingum. Serliga er tað nýtt, at tú kanst byggja tín heilt egna basa á einari planet. Tú kanst útbyggja hann so við og við sum tú samlar meira tilfeingi. Tú kanst eisini til ein og hvørja tíð teleportera millum tín basa og aðrar planetir, so tú ikki verður bundin fastur, men sleppur enn at flúgva runt og uppdaga meira. No Man’ s Sky hevur selt ekstremt væl, men tað mesta var pre-orders, av tí at spælið varð meira hyped enn nakað annað hevur verið í langa tíð. Tá ið spælið so endiliga kom út, vórðu tey flestu skuffaði. Vit fáa at síggja, um Hello Games megna at venda skuffilsi við aftur við hesari og framtíðar uppdateringin. Tú sært eina video frágreiðing av Foundation uppdateringini niðanfyri. Ársins skuffilsi eitur No Man’ s Sky, spælið hjá Hello Games sum varð útgivið til PC og consoles við ekstremt stórum hype. Spælið lovaði eitt óendaligt univers við procedurally generated planetum at uppdaga. Tað kom út við einari rúgvu av bugs, og yvirhøvur vánaligum og keðiligum gameplay. Kanska okkurt broytist? Hello Games hava kunngjørt ein uppdatering til spælið sum skal koma skjótt. Uppdateringin eitur Foundation, og skal nemliga leggja eitt grundarlag fyri framtíðar uppdateringar. Heilt konkret nevna tey“ base building”, altso at tú kanst skapa tín egna basa.